
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Περί εγκρίσεως τροποποιήσεως και κωδικοποιήσεως 
του Οργανισμού του Ιδρύματος με την επωνυμία 
Οικοκυρική Βιοτεχνική, Επαγγελματική Σχολή «Το 
Ελληνικό Σπίτι». 1 

ΑΠΟΦΑΣΕΙΣ 

Τροποποίηση της 2000208/7/17.1.95 απόφασης των 
Υφυπουργών Εθνικής Οικονομίας και Οικονομικών. 2 
Σύσταση μίας (1) θέσης ειδικευόμενου γιατρού ειδικό¬ 


τητας Οφθαλμολογίας στο ΝΓΝ Χαλκίδας. 3 

Σύσταση Τομέα Ψυχικής Υγείας Δωδεκανήσου και 

ένταξη Μονάδων Ψυχικής Υγείας σ’ αυτόν. 4 

Σύσταση Τομέα Ψυχικής Υγείας Ρεθύμνης και ένταξη 

Μονάδων Ψυχικής Υγείας σ’ αυτόν. 5 

Σύσταση Τομέα Ψυχικής Υγείας Χανιών και ένταξη Μο¬ 
νάδων Ψυχικής Υγείας σ’ αυτόν. 6 

Σύσταση Τομέα Ψυχικής Υγείας Δράμας και ένταξη 

Μονάδων Ψυχικής Υγείας σ’ αυτόν. 7 

Σύσταση Τομέα Ψυχικής Υγείας Καβάλας και ένταξη 

Μονάδων Ψυχικής Υγείας σ’ αυτόν. 8 

Σύσταση ιδίου Νομικού Προσώπου Δημοσίου Δικαίου 
στο Δήμο Άμφισσας με τίτλο «Δημοτική Πινακοθή¬ 
κη Άμφισσας - Σπύρος Παπαλουκάς». 9 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Περί εγκρίσεως τροποποιήσεως και κωδικοποιήσεως του 
Οργανισμού του Ιδρύματος με την επωνυμία Οικοκυ- 
ρική Βιοτεχνική, Επαγγελματική Σχολή «Το Ελληνικό 
Σπίτι». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 110 του Αστικού Κώδικα 
β) Του από 20.3.38 Βασιλικού Διατάγματος «Περί συ- 
στάσεως και εγκρίσεως του Καταστατικού λειτουργίας 
του Φιλανθρωπικού Ιδρύματος» «Επαγγελματική, Οικοκυ- 


ρική και Βιοτεχνική Σχολή απόρων Κορασίων “το Σπίτι του 
Κοριτσιού”» (ΦΕΚ 111/38 τ. Α'). 

γ) Του από 25.10.38 Βασιλικού Διατάγματος «Περί τρο¬ 
ποποιήσεως του καταστατικού λειτουργίας του Φιλαν¬ 
θρωπικού Ιδρύματος «Επαγγελματική Οικοκυρική και 
Βιοτεχνική Σχολή απόρων κορασίων “το Σπίτι του Κορι¬ 
τσιού”» (ΦΕΚ 415/38τ.Α') 

δ) Του από 18.11.46 Βασιλικού Διατάγματος «Περί εγκρί- 
σεως του Καταστατικού λειτουργίας του Φιλανθρωπικού 
Ιδρύματος» υπάτην επωνυμίαν«Επαγγελματική, Βιοτεχνική 
και Οικοκυρική Σχολή το Ελληνικό Σπίτι» (ΦΕΚ 352/46 τ. Α) 

ε) Του από 24.5.1950 Βασιλικού Διατάγματος «Περί 
τροποποιήσεως του άρθρου 3 του καταστατικού λει¬ 
τουργίας ιδρύματος υπό την επωνυμίαν Οικοκυρική, Βιο¬ 
τεχνική και Επαγγελματική Σχολή «το Ελληνικό Σπίτι» 
(ΦΕΚ 130/τ. Α') 

στ) Του άρθρου 29Ατου Ν. 1558/85 όπως προστέθηκε 
με το άρθρο 27 του Ν. 2081/92 με το οποίο καθορίζεται 
έλεγχος των δαπανών που προκαλούν» οι κανονιστικές δι¬ 
οικητικές πράξεις (ΦΕΚ 154. τ.Α ) και όπως αυτό τροπο¬ 
ποιήθηκε με το άρθρο 1 παρ. 2α του Ν. 2469/97 (ΦΕΚ38τ. 
Α'). 

2. Την απόφαση της αρ. 4.98/25.10.99 Συνεδρίασης του 
Διοικητικού Συμβουλίου του για τον εκσυγχρονισμό του 
Ιδρύματος. 

3. Το γεγονός ότι από τις διατάξεις του παρόντος 
Π.Δ/τος όπως προκύπτει και από την αριθμ. πρωτ. 
Δ4α/οικ. 1 6206/9.2.99 βεβαίωση της Δ/νσης Οικονομικού 
του Υπουργείου Υγείας και Πρόνοιας δεν προκαλείται δα¬ 
πάνη σε βάρος του Κρατικού Προϋπολογισμού, με πρό¬ 
ταση του Υπουργού Υγείας και Πρόνοιας αποφασίζουμε, 

Άρθρο μόνο 

Εγκρίνουμε την αριθ. 498/25.10.99 απόφαση του Διοικη¬ 
τικού Συμβουλίου του Φιλανθρωπικού Ιδρύματος υπό την 
επωνυμία «Οικοκυρική, Βιοτεχνική και Επαγγελματική Σχο¬ 
λή «το Ελληνικό Σπίτι» για τροποποίηση του οργανισμού 
του και την κωδικοποίηση των διατάξεων αυτού που απο- 
τελείται από 12 άρθρα όπως καταχωρούνται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του Φιλανθρωπικού ιδρύμα¬ 
τος με την επωνυμία «ΙΔΡΥΜΑ ΑΓΓΕΛΙΚΗΣ ΧΑΤΖΗΜΙΧΑ- 
ΑΗ-ΤΟ ΕΛΛΗΝΙΚΟ ΣΠΙΤΙ». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Άρθρο 1 

Μορφή - Επωνυμία - Έδρα - Σφραγίδα 

1. Το φιλανθρωπικό ίδρυμα με την επωνυμία «Οικοκυρι- 
κή, Βιοτεχνική, Επαγγελματική Σχολή - “Το Ελληνικό Σπί¬ 
τι”», η σύσταση του οποίου εγκρίθηκε με το από 20.3.38 
Βασιλικό Διάταγμα (ΦΕΚ 111 .τ. Α') θα φέρει πλέον την 
επωνυμία «ΙΔΡΥΜΑ ΑΓΓΕΛΙΚΗΣ ΧΑΤΖΗΜΙΧΑΛΗ - ΤΟ ΕΛ¬ 
ΛΗΝΙΚΟ ΣΠΙΤΙ». 

2. Το ίδρυμα αποτελεί νομικό πρόσωπο ιδιωτικού δικαί¬ 
ου, λειτουργεί υπό την εποπτεία του Υπουργείου Υγείας 
και Πρόνοιας και διέπεται από τις διατάξεις του παρόντος 
Οργανισμού και του Αστικού Κώδικα. 

3. Έδρα του Ιδρύματος είναι η Αθήνα. 

4. Η σφραγίδα του Ιδρύματος είναι κυκλοτερής, φέρου- 
σα μέσα σε κύκλο την επωνυμία του. 

Άρθρο 2 
Σκοπός 

Σκοπός του Ιδρύματος είναι: 1) η κατάρτιση οικονομικά 
αδυνάτων νέων στους τομείς της Ελληνικής Λαϊκής Τέ¬ 
χνης και Παράδοσης με στόχο την ενασχόλησή τους σε 
παραδοσιακά επαγγέλματα και την καλλιέργεια της Ελ¬ 
ληνικής Λαϊκής Τέχνης και Παράδοσης. 

2) Η διοργάνωση προγραμμάτων και σεμιναρίων για 
επιμόρφωση στους τομείς της Ελληνικής Λαϊκής Τέχνης 
και Παράδοσης και της Λαογραφίας, καθώς και η χορή¬ 
γηση υποτροφιών και η εν γένει παροχή φιλοξενίας και 
αρωγής σε όσους μετέχουν σ’ αυτά. 

3) Η επιμόρφωση στους πιο πάνω τομείς και η ψυχοκοινω- 
νική στήριξη και φροντίδα εφήβων και νέωνπου κινδυνεύουν 
με κοινωνικό αποκλεισμό ή επιδεικνύουν αποκλίνουσα συ¬ 
μπεριφορά, καθώς και κακοποιημένων προσώπων. 

4.) Η οργάνωση και λειτουργία εργαστηρίων και εκθε¬ 
τηρίων υφαντικής, ραπτικής, κεντητικής, μεταλλοτε¬ 
χνίας, αργυροχοίας, κοσμηματοποίίας, ξυλογλυπτικής 
και διακοσμητικού σχεδίου, με τη σύμπραξη όσων μετέ¬ 
χουν στα προγράμματα του Ιδρύματος, για την προβολή 
και διάδοση της Ελληνικής Παραδοσιακής Λαϊκής Τέχνης 
και τη στήριξη των παραδοσιακών επαγγελμάτων στην 
Ελλάδα και την Ελληνική ομογένεια. 

5) Η έκδοση, διάδοση και προβολή του έργου της λαο- 
γράφου Αγγελικής Χατζημιχάλη, καθώς και η επιμέλεια 
λαογραφικών στοιχείων και αρχείων και η διοργάνωση 
συναφών εκδηλώσεων (ομιλιών, διαλέξεων, συνεδρίων). 

6) Οι επιστημονικές δημοσιεύσεις και οι εκδόσεις πλη¬ 
ροφοριακών εντύπων που έχουν σχέση με το αντικείμενο. 

7) Η συνεργασία με φορείς του εσωτερικού, συμπερι¬ 
λαμβανομένων των Οργανισμών Τοπικής Αυτοδιοίκησης, 
του Απόδημου Ελληνισμού και τους αντίστοιχους του εξω¬ 
τερικού, καθώς και η συμμετοχή σε ερευνητικά, πολιτιστι¬ 
κά και προνοιακά προγράμματα της Ευρωπαϊκής Ένωσης. 

Άρθρο 3 

Περιουσία - Πόροι 

1. Η περιουσία του Ιδρύματος είναι ακίνητη και κινητή. 
Στην ακίνητη περιουσία περιλαμβάνονται: 

α) Ιδιόκτητο οικοδομημένο διαμπερές ακίνητο έκτασης 
1150 τ.μ., ευρισκόμενο στην Αθήνα, οδός Νάξου 56-58. 

β) Ιδιόκτητο διαμπερές ακίνητο (οικόπεδο) έκτασης 
14.00 τ.μ., περίπου, μεταξύ των οδών'Αλτεως και Πάρνη- 
θος αρ. 82. 

γ) Μικρό διαμέρισμα πολυκατοικίας στην περιοχή Γκύ- 
ζη Αθηνών (οδός Παναγιωταρά). 


Στην κινητή περιουσία περιλαμβάνονται καταθέσεις, 
μετοχές και έντοκα γραμμάτια του Ελληνικού Δημοσίου. 
Η συνολική περιουσία του ιδρύματος ανέρχεται περίπου 
στο ποσό του ενάμισυ δισεκατομμυρίου δραχμών. 

2. Πόροι του Ιδρύματος είναι: 

α) Τα εισοδήματα από την εκμετάλλευση και διαχείριση 
των περιουσιακών του στοιχείων 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές ή μη παροχές ή επιχορηγήσεις, καθώς 
και οι κληρονομιές, κληροδοσίες και δωρεές, οποιουδή- 
ποτε φυσικού ή νομικού προσώπου προς αυτό. 

δ) Τα έσοδα από τη διάθεση των χειροτεχνημάτων που 
κατασκευάζονται ή σχεδιάζονται στα εργαστήρια του 
ιδρύματος. 

Άρθρο 4 
Διοίκηση 

1. Το Ίδρυμα διοικείται από εννεαμελές Διοικητικό Συμ¬ 
βούλιο που ορίζεται με απόφαση του οικείου Νομάρχη. 
Τ α οκτώ μέλη - από τα οποία το ένα είναι πάντοτε απόγο¬ 
νος της οικογένειας Αγγελικής Χατζημιχάλη - προτείνο- 
νται από το Διοικητικό Συμβούλιο του Ιδρύματος και ένα 
επιλέγεται από το Νομάρχη. 

Από της δημοσιεύσεως του παρόντος Προεδρικού Δια¬ 
τάγματος τα οκτώ μέλη του Διοικητικού Συμβουλίου θα εί¬ 
ναι τα εξής: 

1. Αλέξης Χατζημιχάλης 2. Τατιάνα Γιανναρά 3. Χριστί¬ 
να Σπανουδάκη 4. Ειρήνη Γερουλάνου 5. Τέτη Χατζηνικο- 
λάου 6. Μαρέτα Νικολάου 7. Χρήστος Κασκαντάμης 8. 
Μαρία Ξανθάκου. 

2. Η θητεία του Συμβουλίου είναι τριετής. 

3. Οι ιδιότητες του Αντιπροέδρου και του Γραμματέα 
μπορεί να συμπίπτουν στο ίδιο πρόσωπο. 

4. Σε περίπτωση παραίτησης, έκπτωσης, αποποίησης, 
ανικανότητας, θανάτου ή έλλειψης για οποιονδήποτε 
λόγο κάποιου από τα μέλη του Διοικητικού Συμβουλίου, 
η κενή θέση συμπληρώνεται με απόφαση της πλειοψη- 
φίας λοιπών μελών του Διοικητικού Συμβουλίου. Έως 
ότου ληφθεί η εν λόγω απόφαση, το Ίδρυμα διοικείται 
νόμιμα από τα εναπομείναντα μέλη του Διοικητικού Συμ¬ 
βουλίου. 

5. Το Διοικητικό Συμβούλιο συνεδριάζει τακτικά κάθε 
μήνα και έκτακτα όποτετο ζητήσει ο Πρόεδρος ή ένα από 
τα μέλη του με γραπτή αίτησή του προς τον Πρόεδρο, πά¬ 
ντοτε όμως έπειτα από πρόσκληση του Προέδρου. Αν ο 
Πρόεδρος αρνηθεί, το Δ. Σ. συγκαλείται εκτάκτως με πρό¬ 
σκληση δύο μελών του. 

6. Με την επιφύλαξη της πιο πάνω παρ. 4., το Διοικητικό 
Συμβούλιο βρίσκεται σε απαρτία όταντα παρόντα μέλη εί¬ 
ναι περισσότερα από τα απάντα και προεδρεύεται από τον 
πρόεδρο ή τον νόμιμο αναπληρωτή του. Στις Συνεδριά- 
σειςτου Διοικητικού Συμβουλίου παρίσταται εκπρόσωπος 
του Υπουργείου Πολιτισμού χωρίς δικαίωμα ψήφου. 

7. Οι αποφάσεις του Διοικητικού. Συμβουλίου λαμβά- 
νονται με την πλειοψηφία των παρόντων μελών. Σε περί¬ 
πτωση ισοψηφίας, υπερισχύει η άποψη, με την οποία 
συντάσσεται ο Πρόεδρος ή ο νόμιμος αναπληρωτής 
του. 

8. Σε περίπτωση που κάποιο από τα μέλη του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς συνεδριάσεις ή - ανεξαρτήτως υπαιτιότητας και για 
οποιονδήποτε λόγο - για διάστημα μεγαλύτερο των οκτώ 

μηνών, μπορεί να θεωρηθεί με απόφαση του Διοικητικού 
Συμβουλίου ότι έχει παραιτηθεί και η κενή θέση του συ¬ 
μπληρώνεται κατά τα οριζόμενα στην παρ. 4 του παρόντος 
άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από όλα τα μέλη που μετέχουν στη συνεδρίαση. 
Εάν ένα μέλος αρνηθεί να υπογράψει, η άρνησή του βε¬ 
βαιώνεται από τα λοιπά μέλη. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή των άλλων εξόδων που δαπάνησαν για την 
εκτέλεση της υπηρεσίας του Ιδρύματος, εφόσον έγιναν 
έπειτα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης και του οργανισμού του. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην οικεία Νομαρχιακή Αυτοδιοίκηση τον προϋ¬ 
πολογισμό και απολογισμό του ιδρύματος. 

Μαζί με του απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Εσωτερικός Κανονισμός Λειτουργίας 

Το Δ. Σ. συντάσσει εσωτερικό Κανονισμό Λειτουργίας 
του ιδρύματος, με τον οποίο καθορίζονται ο τρόπος λει¬ 
τουργίας του ιδρύματος, ο αριθμός του αναγκαίου προ¬ 
σωπικού, κάθε ζήτημα σχετικό με την πρόσληψη, τα προ¬ 
σόντα,τα καθήκοντα,τη μισθοδοσία, την απόλυση και την 
άσκηση πειθαρχικής εξουσίας επ’ αυτού, καθώς και η 
ρύθμιση κάθε άλλου ζητήματος αναγόμενου στη διοίκη¬ 
ση και λειτουργία του Ιδρύματος που δεν ρυθμίζεται με 
τον οργανισμό του. Ο εσωτερικός κανονισμός του Ιδρύ¬ 
ματος καθώς και κάθε τροποποίηση αυτού εγκρίνεται 
από τον οικείο Νομάρχη. Έως την έγκριση του εσωτερι¬ 
κού κανονισμού, τα πιο πάνω ζητήματα ρυθμίζονται με 
αποφάσεις του Διοικητικού Συμβουλίου. 


Άρθρο 7 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτή δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλοςτου 
Διοικητικού Συμβουλίου. 

ε) Αλληλογραφία με τις αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών) να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. Το Γ ραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 9 

Αρμοδιότητες Ταμία 
1. Ο ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος σε ένα πιστωτικό 
ίδρυμα έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή 

έκτακτων και επειγουσών δαπανών του ιδρύματος, το 
ύφος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται αναπληρώνει 
ο Πρόεδρος του Διοικητικού Συμβουλίου ή άλλο μέλος 
που ορίζεται με απόφαση αυτού. 

Άρθρο 10 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31 Δεκεμβρίου του ίδιου έτους. 

2. Η οικονομική διαχείριση γίνεται με βάση τον προϋπο¬ 
λογισμό και απολογισμό εσόδων και εξόδων. 

Άρθρο 11 

Βιβλία και στοιχεία 

1. Το ίδρυμα τηρεί τα ακόλουθα βιβλία και στοιχεία: 

α) Βιβλίο Πρωτοκόλλου αλληλογραφίας 

β) Βιβλίο Πρακτικών Συνεδριάσεων του Διοικητικού 
Συμβουλίου . 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χοονολογική σειρά και με λογιστική τάξη 
άλατα έσοδα και τα έξοδα του Ιδρύματος που πραγματο¬ 
ποιούνται κατά τη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από το παραπάνω, το Διοικητικό Συμβούλιο 
αποφασίζει την τήρηση και άλλων βιβλίων και στοιχείων, 
τα οποία κρίνει απαραίτητα για την παρακολούθηση της 
διαχείρισης της περιουσίας του Ιδρύματος καιτης εκπλή¬ 
ρωσης των σκοπών του. 

Άρθρο 12 

Διάλυση του Ιδρύματος - Τύχη της περιουσίας του 

Σε περίπτωση διάλυσης του Ιδρύματος, η περιουσία 
του περιέρχεται με απόφαση της διοίκησής του σε άλλο 
νομικό πρόσωπο ιδιωτικού δικαίου παρεμφερών σκοπών. 

Στον Υπουργό Υγείας και Πρόνοιας αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 23 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 

-♦- 

ΑΠΟΦΑΣΕΙ Σ 

Αριθ. 2/ΔΙΟ 19565 (2) 

Τροποποίηση της 2000208/7/17.1.95 απόφασης των Υφυ¬ 
πουργών Εθνικής Οικονομίας και Οικονομικών. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Σύμφωνα με τις διατάξεις: 

1. Του Π.Δ. 138/93 «Οργανισμόςτου ΥΤΤΕΘΟ». 


2. Του Ν. 1558/85 «Περί Κυβερνήσεως και Κυβερνητικών 
Οργάνων». 

3. Του Π.Δ. 402/91 «Περί Συστάσεων Γ ραφείων Ακολού¬ 
θου Οικονομικών και Εμπορικών Υποθέσεων». 

4. Του Π.Δ. 405/91 (ΦΕΚ 145/26.9.91) περί Μεταφοράς 
και συγχώνευσης της Γεν. Γραμματείας Εξωτερικού 
Εμπορίου και του Τμήματος Εσωτερικής Αγοράς της Γε¬ 
νικής Διευθύνσεως Εσωτερικού Εμπορίου του Υπουργεί¬ 
ου Εμπορίου στη Γενική Γραμματεία Διεθνών Οικονομι¬ 
κών Σχέσεων (ΔΟΣ) του ΥΠΕΘΟ. 

5. Του Ν. 2297/ΦΕΚ 50/8.3.95 «Οργάνωση και λειτουρ¬ 
γία των Γ ραφείων Οικονομικών και Εμπορικών Υποθέσε¬ 
ων του Υπουργείου Εθνικής Οικονομίας και άλλες διατά¬ 
ξεις» όπως τροποποιήθηκε και συμπληρώθηκε με το Ν. 
2414/25.6.96. 

6. Την αριθμ. 23446/ΔΙΟ-471/5.7.99 κοινή απόφαση του 
Πρωθυπουργού και του Υπουργού Εθνικής Οικονομίας 
«Καθορισμός αρμοδιοτήτων της Υφυπουργού Εθνικής 
Οικονομίας» (ΦΕΚ 1373/Β/5.7.99). 

7. Την αριθμ. 1107147/1239/006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων της Υφυπουργού Εθνικής 
Οικονομίας» (ΦΕΚ 922Β'/7.10.86). 

8. Το άρθρο 46 παρ. 2 και 3 του Ν. 2362/27.11.95 (ΦΕΚ 
247 τεύχος Α') «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις». 

9. Την υπ’ αριθμ. 2000208/7/17.1.1995 κοινή απόφαση 
των Υφυπουργών Εθνικής Οικονομίας και Οικονομικών. 

10. Το υπ’ αριθ. Φ. 3250/27/27.1.2000 αίτημα του Γρα¬ 
φείου Συμβούλου ΟΕΥ ΛΟΣ ΑΝΤΖΕΛΕΣ, για την αύξηση 
της παγίας προκαταβολής από 5.000 Δολλάρια ΗΠΑ σε 
10.000 Δολλάρια ΗΠΑ. 

11. Το με αριθμ. πρωτ. ΣΑ 300/1.2.2000 έγγραφο της 
Γεν. Δ/νσης Συντ. και Επιθ. Υπηρεσιών Εξωτερικού, απο¬ 
φασίζουμε: 

1. Κατά τροποποίηση της υπ’ αριθμ. 2000208/7/17.1.95 
απόφασής μας, εγκρίνουμε την αύξηση της πάγιας προ¬ 
καταβολής του Γ ραφείου Συμβούλου ΟΕΥ ΛΟΣ ΑΝΤΖΕ¬ 
ΛΕΣ από 5.000 Δολλάρια ΗΠΑ σε 7.000 Δολλάρια ΗΠΑ, 
ήτοι αύξηση 2.000 Δολλάρια Η ΠΑ και στη συνέχεια την έκ¬ 
δοση χρηματικού εντάλματος ποσού 2.000 Δολλαρίων 
στο όνομα του υπολόγου - διαχειριστή σε βάρος του 
εκτός προϋπολογισμού λογαριασμού «Πάγιες Προκατα¬ 
βολές Εμπορικών Συμβούλων και Ακολούθων σε συνάλ¬ 
λαγμα» των παρακάτω κωδικών αριθμών του Φορέα 
13/130: 

Κ.Α. 0713 «Έξοδα μετακίνησης πολιτικών υπαλλήλων 
από το εσωτερικό ή και αντίστροφα» 

Κ.Α. 0714 «Έξοδα μετάθεσης ή απόσπασης πολιτικών 
υπαλλήλων στο εξωτερικό» 

Κ.Α. 0715 «Έξοδα μετακίνησης στο εξωτερικό πολιτι¬ 
κών υπαλλήλων που υπηρετούν σε Ελληνικές Υπηρεσίες 
του Εξωτερικού» 

Κ.Α. 0822 «Κάθε είδους μεταφορές» 

Κ.Α. 0823 «Ταχυδρομικά» 

Κ.Α. 0824 Υποχρεώσεις από παροχή τηλεπικοινωνιακών 
υπηρεσιών» (τέλη, μισθώματα και δαπάνες εγκαταστάσε¬ 
ων). 

Κ.Α. 0825 «Τηλεφωνικά, τηλεγραφικά, τηλετυπικά, υπη¬ 
ρεσιών εξωτερικού» 

Κ.Α. 0831 «Ύδρευση και άδρευση» 

Κ.Α. 0832 «Φωτισμός και κίνηση με ηλεκτρισμό ή φωτα¬ 
έριο» 

Κ.Α. 0841 «Δημοσιεύσεις γενικά» 

Κ.Α. 0843 «Εκδόσεις-εκτυπώσεις-βιβλιοδεσία» 

Κ.Α. 0845 «Κάθε είδους δαπάνες δημοσίων σχέσεων» 
Κ.Α. 0851 «Αμοιβές για συντήρηση και επισκευή κτιρίων 
γενικά» 

Κ.Α. 0869 «Αμοιβές για συντήρηση και επισκευή λοιπού 
εξοπλισμού» 

Κ.Α. 0871 «Λοιπές αμοιβές φυσικών προσώπων» 

Κ.Α. 0873 «Αμοιβές νομικών προσώπων» 

Κ.Α. 0874 «Αμοιβές και προμήθειες Τραπεζών και Πι¬ 
στωτικών Ιδρυμάτων» 

Κ.Α. 0891 «Ασφάλιστρα» 

Κ.Α. 0899 «Λοιπές δαπάνες» 

Κ.Α. 1111 «Προμήθεια χαρτιού, γραφικών ειδών και λοι¬ 
πών συναφών υλικών» 

Κ.Α. 1122 «Προμήθεια περιοδικών, εφημερίδων και λοι¬ 
πών συναφών εκδόσεων» 

Κ.Α. 1231 «Προμήθεια ειδών καθαριότητας» 

Κ.Α. 1329 «Προμήθεια ειδών συντήρησης και επισκευής 
κάθε είδους λοιπού εξοπλισμού» 

Κ.Α. 1512 «Καύσιμα θέρμανσης και δαπάνες κοινοχρή¬ 
στων» 

Κ.Α. 1699 «Λοιπές προμήθειες υλικών» 

2. Το ύψος της πάγιας προκαταβολής για το Γραφείο 
Συμβούλου ΟΕΥ ΛΟΣ ΑΝΤΖΕΛΕΣ καθορίζεται σε συνάλ¬ 
λαγμα, ύψους 7.000 Δολλαρίων ΗΠΑ. 

3. Το ανωτέρω χρηματικό ένταλμα θα εκδοθεί στο όνο¬ 
μα του υπολόγου-διαχειριστή Ηλία Θανασά. Ακόλουθο 
ΟΕΥ. 

Κατά τα λοιπά ισχύει π υπ’ αριθμ. 125549/6742/14.11.84 
κοινή απόφασή μας. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Αθήνα, 29 Μαρτίου 2000 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΡΟΔΟΥΛΑ ΖΗΣΗ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ.ΑΙα/1819 (3) 

Σύσταση μίας (1) θέσης ειδικευομένου γιατρού ειδικότη¬ 
τας Οφθαλμολογίας στο ΝΓΝ Χαλκίδας. 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 38 (παρ. 1) του Ν. 1398/83 
(ΦΕΚ 143/Α/83). 

2. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

3. Τις διατάξεις του Π. Δ/τος 129/92 (ΦΕΚ65/Α/92). 

4. Τις διατάξεις του άρθρου 1 (παρ. 2) του Ν. 2469/97 
(ΦΕΚ 38/Α/97) και το γεγονός ότι από τις διατάξεις της 
απόφασης εκτιμάται ότι η ετήσια δαπάνη που θα απαι¬ 
τηθεί ανέρχεται στο ποσό των 10.098.000 δρχ και θα 
προβλέπεται για τα επόμενα έτη στον προϋπολογισμό 
του Υπουργείου Υγείας και Πρόνοιας. Η σχετική δαπάνη 
θα βαρύνει τον προϋπολογισμό του Υπουργείου Υγείας 
και Πρόνοιας θα προσδιορισθεί και θα δεσμευθεί κατά 
την έγκριση πλήρωσης των συνιστώμενων θέσεων. 

δ.Τηναρ. 1107147/1239/0067/96 (ΦΕΚ 922/Β/96) Απόφα¬ 
ση ανάθεσης αρμοδιοτήτων στον Υφυπουργό Οικονομικών. 


6. Την με αρ. πρ. 7/20.2.97 Απόφαση Διοικητικού Συμ¬ 
βουλίου του ΝΓΝ Χαλκίδας. 

7. Την αριθμ. 132/8.2.200 απόφαση του ΚΕΣΥ, αποφα¬ 
σίζουμε: 

Συνιστάται και προστίθεται στον οργανισμό του ΝΓΝ 
Χαλκίδας μία (1) θέση ειδικευομένου γιατρού ειδικότητας 
Οφθαλμολογίας στο ΝΓΝ Χαλκίδας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 24 Μαρτίου 2000 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Ν. ΧΡΙΣΤΟΔΟ ΥΛΑΚΗΣ Λ. Π ΑΠ ΑΔΗ Μ ΑΣ 

-♦- 

Αριθ. Α3α/οικ. 523 (4) 

Σύσταση Τομέα Ψυχικής Υγείας Δωδεκανήσου και έντα¬ 
ξη Μονάδων Ψυχικής Υγείας σ’ αυτόν. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 138/92 (ΦΕΚ 68/Α/22.4.92) 
«Οργανισμός του Υπουργείου Υγείας και Πρόνοιας», 
όπως έχει τροποποιηθεί και ισχύει. 

2. Τις διατάξεις του Ν. 2716/99 (ΦΕΚ 96/τ. Α'/17.5.99) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

3. Τις διατάξεις των οργανισμών των Ψυχιατρικών Νο¬ 
σοκομείων και των Γενικών Νοσοκομείων της Χώρας. 

4. Την αρ. Απόφαση I της 158ης Ολομέλειας της 
2.3.2000 του Κεντρικού Συμβουλίου Υγείας «Περί τομεο¬ 
ποίησης των ψυχιατρικών υπηρεσιών». 

5. Το γεγονός ότι η έκδοση της παρούσας απόφασης 
δεν προκαλεί δαπάνη, αποφασίζουμε: 

1. Συστήνεται Τομέας Ψυχικής Υγείας Δωδεκανήσου, 
που περιλαμβάνει όλα τα νησιάτου Νομού Δωδεκανήσου, 
με έδρα τη νήσο Λέρο. 

2. Ορίζονται οι ακόλουθες Μονάδες Ψυχικής Υγείας, που 
εντάσσονται στον Τομέα Ψυχικής Υγείας Δωδεκανήσου : 

- Το Κρατικό θεραπευτήριο - Κέντρου Υγείας Λέρου 

- Τα Εξωτερικά Ιατρεία του Ψυχιατρικού Τμήματος του 
Γενικού Νομαρχιακού Νοσοκομείου Κω. 

3. Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 24 Μαρτίου 2000 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Α3α/οικ. 524 (5) 

Σύσταση Τομέα Ψυχικής Υγείας Ρεθύμνης και ένταξη 
Μονάδων Ψυχικής Υγείας σ’ αυτόν. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 138/92 (ΦΕΚ 68/Α/22.4.92) 
«Οργανισμός του Υπουργείου Υγείας και Πρόνοιας», 
όπως έχει τροποποιηθεί και ισχύει. 

2. Τις διατάξεις του Ν. 2716/99 (ΦΕΚ 96/τ.Α/17.5.99) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

3. Τις διατάξεις των οργανισμών των Ψυχιατρικών Νο¬ 
σοκομείων και των Γ ενικών Νοσοκομείων της Χώρας. 

4. Την αρ. Απόφαση I της 158ης Ολομέλειας της 

2.3.2000 του Κεντρικού Συμβουλίου Υγείας «Περί τομεο¬ 
ποίησης των ψυχιατρικών υπηρεσιών». 

5. Το γεγονός ότι η έκδοση της παρούσας απόφασης 
δεν προκαλεί δαπάνη, αποφασίζουμε: 

1. Συστήνεται Τομέας Ψυχικής Υγείας Ρεθύμνης, που 
περιλαμβάνει το Νομό Ρεθύμνης, με έδρα το Ρέθυμνο. 

2. Ορίζονται οι ακόλουθες Μονάδες Ψυχικής Υγείας, 
που εντάσσονται στον Τομέα Ψυχικής Υγείας Ρεθύμνης: 

- Τα εξωτερικά ιατρεία του Ψυχιατρικού Τμήματος του 
Γενικού Νομαρχιακού Νοσοκομείου Ρεθύμνου. 

- Ειδικά Κέντρα Κοινωνικής Επανένταξης και Ειδικές 
Μονάδες Αποκατάστασης και Επαγγελματικής Επανέ¬ 
νταξης του Θεραπευτηρίου Ψυχικών Παθήσεων Χανιών. 

-Το ένα (1) από τα τέσσερα (4) υπάρχοντα τμήματα νο¬ 
σηλείας του θεραπευτηρίου Ψυχικών Παθήσεων Χανίων. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Μαρτίου 2000 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Α3α/οικ. 525 (6) 

Σύσταση Τομέα Ψυχικής Υγείας Χανίων και ένταξη Μο¬ 
νάδων Ψυχικής Υγείας σ’ αυτόν. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 138/92 (ΦΕΚ 68/Α/22.4.92) 
«Οργανισμός του Υπουργείου Υγείας και Πρόνοιας», 
όπως έχει τροποποιηθεί και ισχύει. 

2. Τις διατάξεις του Ν. 2716/99 (ΦΕΚ 96τ.Α'/17.5.99) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

3. Τις διατάξεις των οργανισμών των Ψυχιατρικών Νο¬ 
σοκομείων και των Γενικών Νοσοκομείων της Χώρας. 

4. Την αρ. Απόφαση I της 158ης Ολομέλειας της 

2.3.2000 του Κεντρικού Συμβουλίου Υγείας «Περί τομεο¬ 
ποίησης των ψυχιατρικών υπηρεσιών». 

5. Το γεγονός ότι η έκδοση της παρούσας απόφασης 
δεν προκαλεί δαπάνη, αποφασίζουμε: 

1. Συστήνεται Τομέας Ψυχικής Υγείας Χανίων, που πε¬ 
ριλαμβάνει το Νομό Χανίων, με έδρα τα Χανιά. 

2. Ορίζονται οι ακόλουθες Μονάδες Ψυχικής Υγείας, 
που εντάσσονται στον Τομέα Ψυχικής Υγείας Χανίων: 

- Το Κέντρο Ψυχικής Υγείας Χανίων. 

- Οικοτροφείο του θεραπευτηρίου Ψυχικών Παθήσεων 
Χανίων. 

-Δύο (2) Προστατευμένα Διαμερίσματα του Θεραπευ¬ 
τηρίου Ψυχικών Παθήσεων Χανίων. 

- Ειδικά Κέντρα Κοινωνικής Επανένταξης και Ειδικές 
Μονάδες Αποκατάστασης και Επαγγελματικής Επανέ¬ 
νταξης του Θεραπευτηρίου Ψυχικών Παθήσεων Χανίων. 

- Νοσοκομείο Ημέραςτου Θεραπευτηρίου Ψυχικών Πα¬ 
θήσεων Χανίων. 

-Το ένα (1) από τα τέσσερα (4) υπάρχοντα τμήματα νο¬ 
σηλείας του Θεραπευτηρίου Ψυχικών Παθήσεων Χανίων. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Μαρτίου 2000 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 


Αριθ. Α3α/οικ. 526 (7) 

Σύσταση Τομέα Ψυχικής Υγείας Δράμας και ένταξη Μο¬ 
νάδων Ψυχικής Υγείας σ’ αυτόν. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ. 138/92 (ΦΕΚ 68/Α/22.4.92) 
«Οργανισμός του Υπουργείου Υγείας και Πρόνοιας», 
όπως έχει τροποποιηθεί και ισχύει. 

2. Τις διατάξεις του Ν. 2716/99 (ΦΕΚ 96τ.Α'/17.5.99) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

3. Τις διατάξεις των οργανισμών των Ψυχιατρικών Νο¬ 
σοκομείων και των Γ ενικών Νοσοκομείων της Χώρας. 

4. Την αρ. Απόφαση I της 158ης Ολομέλειας της 

2.3.2000 του Κεντρικού Συμβουλίου Υγείας «Περί τομεο¬ 
ποίησης των ψυχιατρικών υπηρεσιών». 

5. Το γεγονός ότι η έκδοση της παρούσας απόφασης 
δεν προκαλεί δαπάνη, αποφασίζουμε: 

1. Συστήνεται Τομέας Ψυχικής Υγείας Δράμας, που πε¬ 
ριλαμβάνει το Νομό Δράμας, με έδρα τη Δράμα. 

2. Ορίζονται οι ακόλουθες Μονάδες Ψυχικής Υγείας 
που εντάσσονται στον Τομέα Ψυχικής Υγείας Δράμας : 

- Τα εξωτερικά ιατρεία του Ψυχιατρικού Τμήματος του 
Γενικού Νομαρχιακού Νοσοκομείου Δράμας. 

- Το Κέντρο Ψυχικής Υγείας Καβάλας. 

- Το Ψυχιατρικό Τμήμα του Γενικού Νομαρχιακού Νο¬ 
σοκομείου Καβάλας. 

- Τμήμα του Ψυχιατρικού Νοσοκομείου Θεσσαλονίκης 
από το οποίο διατίθενται οκτώ (8) κλίνες, για την εξυπη¬ 
ρέτηση των αναγκών του Τομέα Ψυχικής Υγείας. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Μαρτίου 2000 

Ο ΥΠΟΥΡΓΟΣ 

Λ. ΠΑΠΑΔΗΜΑΣ 
-Φ- 

Αριθ. Α3α/οικ. 527 (8) 

Σύσταση Τομέα Ψυχικής Υγείας Καβάλας και ένταξη 
Μονάδων Ψυχικής Υγείας σ’ αυτόν. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

6. Τις διατάξεις του Π.Δ. 138/92 (ΦΕΚ 68/Α/22.4.92) 
«Οργανισμός του Υπουργείου Υγείας και Πρόνοιας», 
όπως έχει τροποποιηθεί και ισχύει. 

7. Τις διατάξεις του Ν. 2716/99 (ΦΕΚ 96τ.Α'/17.5.99) 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

3. Τις διατάξεις των οργανισμών των Ψυχιατρικών Νο¬ 
σοκομείων και των Γ ενικών Νοσοκομείων της Χώρας. 

4. Την αρ. Απόφαση I της 158ης Ολομέλειας της 

2.3.2000 του Κεντρικού Συμβουλίου Υγείας «Περί τομεο¬ 
ποίησης των ψυχιατρικών υπηρεσιών». 

5. Το γεγονός ότι η έκδοση της παρούσας απόφασης 
δεν προκαλεί δαπάνη, αποφασίζουμε: 

1. Συστήνεται Τομέας Ψυχικής Υγείας Καβάλας, που 
περιλαμβάνει το Νομό Καβάλας, με έδρα την Καβάλα. 

2. Ορίζονται οι ακόλουθες Μονάδες Ψυχικής Υγείας, 
που εντάσσονται στον Τομέα Ψυχικής Υγείας Καβάλας : 

- Το Κέντρο Ψυχικής Υγείας Καβάλας 

- Το Ψυχιατρικό Τμήμα Ενηλίκων του Γενικού Νομαρ¬ 
χιακού Νοσοκομείου Καβάλας 

- Τμήμα του Ψυχιατρικού Νοσοκομείου Θεσσαλονίκης, 
από το οποίο διατίθενται πέντε (5) κλίνες, για την εξυπη¬ 
ρέτηση των αναγκών του Τομέα Ψυχικής Υγείας Καβά¬ 
λας. 

3. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Μαρτίου 2000 

Ο ΥΠΟΥΡΓΟΣ 

Λ. Π ΑΠΑΛΗ ΜΑΣ 
-♦- 

Αριθ. 2086 (9) 

Σύσταση ιδίου Νομικού Προσώπου Δημοσίου Δικαίου 
στο Δήμο Άμφισσας με τίτλο «Δημοτική Πινακοθήκη 
Άμφισσας - Σπύρος Παπαλουκάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ.. 410/95) 

2. Τις αριθ.20530/εγκ. 15/31.3-1987 και 60137/εγκ. 
1/3.1.1991 Εγκυκλίους του Υπουργείου Εσωτερικών. 

3. Τις αριθ. 5921/9.9.97 και 6649/25.9.97 και της 
6377/16-9-97και 5910/23.7.99 αποφάσεις του Γενικού 
Γραμματέα Περιφέρειας Στερεάς Ελλάδας «περί μεταβί¬ 
βασης δικαιώματος υπογραφής με εντολή του....» 

4. Την αριθ. 335/99 απόφαση Δημοτικού Συμβουλίου 
Άμφισσας, αποφασίζουμε: 

Συστήνουμε ίδιο Νομικό Πρόσωπο Δημοσίου Δικαίου 
στο Δήμο Άμφισσας με την επωνυμία «Δημοτική Πινακο¬ 
θήκη Άμφισσας - Σπύρος Παπαλουκάς» 

Άρθρο Ιο 

Ο σκοπός του Νομικού Προσώπου είναι: 

1. Η συνεργασία, αξιοποίηση και Προβολή των ντόπιων 
καλλιτεχνικών δυνάμεων. 

2. Η συνεργασία με το Υπουργείο Πολιτισμού, τους Δή¬ 
μους τους Φορείς τα Σωματεία και τους καλλιτέχνες που 
έχουν παρεμφερείς σκοπούς. 

3. Η συνεργασία και ανταλλαγή έργων με ξένες Πόλεις 
και χώρες, που θα συμβάλει αποφασιστικά στην προβολή 
του Δήμου Άμφισσας. 

4. Η λειτουργία ελευθέρων εργαστηρίων και Σπουδα¬ 
στηρίων επανδρωμένων με κατάλληλο προσωπικό. 

5. Η επέμβαση για τη διάσωση, διατήρηση και διάδοση 
κάθε είδους έργων λαϊκής τέχνης και κάθε άλλου έργου 
του Ελληνικού και παγκόσμιου πολιτισμού. 

6. Η δημιουργία ομάδων Εργασίας με τη συμμετοχή μέ¬ 
λους του Δ.Σ. που θα συμβάλλουν στην καλύτερη αισθη¬ 
τική διαμόρφωση δημοτικών χώρων που θα δίνονται ακό¬ 
μα και με αρχιτεκτονικούς διαγωνισμούς. 

7. Η δημιουργία εκθέσεων ζωγραφικής. 

8. Η διάδοση της ζωγραφικής, γλυπτικής, λαϊκών τε¬ 
χνών, εφαρμογών, κατασκευών κ.λ.π. με διοργάνωση εκ¬ 
θέσεων, διαλέξεων, προβολών ταινιών και σλάιτς και άλ¬ 
λες εκδηλώσεις που θα συμβάλλουν αποφασιστικά στην 
εικαστική παιδεία των συμπολιτών μας παράλληλα δε θα 


συντελούν στο να δίδονται ερεθίσματα για προβληματι¬ 
σμό στο πνεύμα της φιλίας και της κοινωνικής προόδου. 
Ιδιαίτερη προσοχή θα δοθεί στη διαπαιδαγώγηση δια μέ¬ 
σου των εκθέσεων στα παιδιά της σχολικής ηλικίας με ει¬ 
δικά προγράμματα εκδηλώσεων. 

9. Η δημιουργία μονίμων εκθέσεων έργων σημαντικών 
Ελλήνων Ζωγράφων, προεξάρχοντοςτου κορυφαίου Φω- 
κέα Ζωγράφου Σπύρου Παπαλουκά. 

10. Η σύναψη προγραμματικών συμβάσεων με το 
Υπουργείο Πολιτισμού ή άλλο Δημόσιο φορέα σύμφωνα 
με τις διατάξεις του άρθρου 35τουΔ.Κ.Κ. (Π.Δ..410/95) 

11. Η δημιουργία εκθέσεων αναδρομικών, τιμητικών 
ομάδων κ.λ.π. διαφόρων δημιουργών. 

Οι παραπάνω σκοποί κατατάσσονται στους παρακάτω 
βασικούς τομείς που θα συντελέσουν στην καλύτερη 
πραγμάτωσή τους. 

Α) Το Διοικητικό και Διαχειριστικό Τομέα. 

Β) ΤονΤομέα λειτουργίας των διαφόρων τμημάτων. 

Γ) Τον Τομέα διοργάνωσης εκδηλώσεων - συναντήσε¬ 
ων. 

Δ) Τον Τομέα Δημοσίων Σχέσεων. 

Άρθρο 2ο 

Πόροι της Δημοτικής Πινακοθήκης Άμφισσας - Σπύρος 
Παπαλουκάς θα είναι: 

1. Ετήσια επιχορήγηση του Δήμου, που θα ανέρχεται 
τουλάχιστον σε ποσοστό 1%ο (ένατοιςχιλίοις) επίτωντα- 
κτικών εσόδων του προϋπολογισμού του Δήμου. 

2. Ετήσια Επιχορήγηση του Κράτους. 

3. Κάθε είδους επιχορήγηση ή άλλη παροχή του Κρά¬ 
τους προς το Νομικό Πρόσωπο είτεπροςτο Δήμο Άμφισ¬ 
σας για το νομικό τούτο Πρόσωπο. 

4. Πρόσοδοι από την ίδια αυτού περιουσία. 

5. Κάθε άλλη νόμιμη πρόσοδος (μηνιαίες συνδρομές 
συνδρομητών, δωρεές, κληροδοσίες κ. λ. π.) 

Άρθρο 3ο 

Διοίκηση 

Η «Δημοτική Πινακοθήκη Άμφισσας - Σπύρος Παπαλου¬ 
κάς» διοικείται από επταμελές Διοικητικό Συμβούλιο, που 
αποτελείται από τον εκάστοτε Δήμαρχο ως Πρόεδρο ή 
τον Αντιδήμαρχο που ορίζει ο Δήμαρχος από τρεις Δημο¬ 
τικούς Συμβούλους και τρεις δημότες που ορίζονται με 
τους αναπληρωτές τους από το Δημοτικό Συμβούλιο. Η 
θητεία του Δ.Σ. του Νομικού Προσώπου αυτού ακολουθεί 
την εκάστοτε Δημοτική Περίοδο. 

Με την παρούσα προκαλείται δαπάνη σε βάρος του 
προϋπολογισμού του Δήμου Άμφισσας το ύψος της οποί¬ 
ας καθορίζεται κάθε φορά σε ποσοστό τουλάχιστον ένα 
τοις χιλίοις επί των τακτικών εσόδων του προϋπολογι¬ 
σμού του Δήμου Άμφισσας και θα καλύπτεται από τα τα¬ 
κτικά έσοδα του Δήμου αυτού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άμφισσα, 17 Μαρτίου 2000 
Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

ΙΩΑΝΝΗΣ Κ. ΓΚΟΛΦΗΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































